Ola Tuominen

Ola Marko Tuominen (s. 14. lokakuuta 1958 Mikkeli) on suomalainen näyttelijä, ääninäyttelijä ja teatteriohjaaja, joka on ollut aktiivinen aina 1980-luvulta. Tuominen oli uransa alussa kiinnitettynä Tampereen Työväen Teatterissa, ja sittemmin hän on toiminut freelancerina monissa eri teattereissa.

Television puolelta Tuominen tunnetaan etenkin ääninäyttelijänä. Hän on Kultaisen Venlan vuonna 2015 voittaneen Unelmahäät -tositelevisiosarjan pitkäaikainen juontaja. 

Tuominen oli Suomen Näyttelijäliiton vuoden miesnäyttelijä 2010.

 Nuoruus ja yksityiselämä 
Ola Tuominen syntyi Mikkelissä Reino ja Kaija Tuomisen lapsena vuonna 1958. Sotaveteraani-isä toimi rakennusalan urakoitsijana ja äiti puheopin lehtorina. Isosisko puolestaan hovioikeudenneuvoksena.

Perhe muutti aluksi Tyrnävälle, josta sitten Tuomisen äidin Turun Yliopiston työn perässä Turkuun. Siellä Tuominen kävi koulunsa ja kasvoi nuoruutensa.

Armeijassa Tuominen pärjäsi hyvin, ja häntä pyydettiin jäämään Puolustusvoimille töihin, mutta näytteleminen vei mukanaan. Vuosien 1979−1980 vaihteessa Tuominen vietti puoli vuotta Lontoossa, jossa kävi Desmond Jones School of Mime -nimistä miimikoulua. Vuonna 1981 Tuominen muutti Tampereelle, jossa kävi Nätyn.

Vuonna 2022 Tuominen jäi virallisesti eläkkeelle, mutta jatkaa työskentelyä edelleen.

Ola Tuomisen perheeseen kuuluu vaimo ja kaksi tytärtä; toinen aikaisemmasta liitosta.

 Ura 
Televisiossa Tuominen tunnetaan muun muassa Autovarkaasta, Metsoloista, Röllistä, Syrhämästä sekä Herra Linbergin äänestä Risto Räppääjä -animaatiosarjassa. Tuominen on ääninäyttelijänä myös muun muassa lukenut Seppo Jokisen Komisario Koskinen -kirjoja. Tuomisen ääni muistetaan kuitenkin kenties parhaiten tositelevisiosarjasta Unelmahäät (ent. Satuhäät), jonka spiikkerinä hän on toiminut aina vuodesta 2008. Sarja voitti Kultaisen Venlan 2015. Vuosina 2021–2024 Tuominen näytteli tv-sarjassa Koskinen.

Tuominen valmistui Tampereen yliopiston näyttelijäntyön laitokselta (Näty) vuonna 1985 ja oli kiinnitettynä Tampereen Työväen Teatterissa 1985–1993. Tuomisen oli alun perin tarkoitus jatkaa Työväen Teatterissa koko uransa ajan, mutta "vapauden kaipuu" sai hänet päätymään freelanceriksi, jona hän on pysynyt tähän päivään saakka. Vuonna 2020 Tuominen oli määräaikaisesti kiinnitettynä Tampereen Teatterissa.

Vuonna 2010 Suomen Näyttelijäliitto valitsi Tuomisen vuoden miesnäyttelijäksi. Tähän vaikutti eritoten hänen roolityönsä Gogolin klassikossa Reviisori, jossa Tuominen omasi "tarkkarytmisen komiikan, oivaltavan elekielen ja loistavan puhetekniikan". Tuominen oli tämän johdosta vieraana vuoden 2010 Linnan juhlissa.

Tuominen on ohjannut muun muassa Tampereen Työväen Teatterissa, Tampereen Teatterissa, Jyväskylän kaupunginteatterissa, Rauman kaupunginteatterissa, Porin Teatterissa, Rovaniemen Teatterissa ja kesäteattereissa.

 Filmografia 

 Televisiosarjat Vuosi Sarja Rooli 2008-jatkuu Unelmahäät  ääni 2021-2024  Koskinen  Sintonen2015-2021 Herra Heinämäen Lato-orkesteri  ääni 2010  Taivaan tulet  Mäläskä 2005 Yövuoro  Potilas Ontonen2004  Koiramäki  ääni Neposen seikkailut  ääni2001  Rölli  Löylynhenki2000  Risto Räppääjä  ääni Hovimäki  ääni1999  Korvatunturin tallin joulu  Pikku-Matti Sauhu-Santtu  Hihhulihei / Puku-Jussi 1996  Lihaksia ja luoteja  Pankinjohtaja1994 Autopalatsi  Poliisi Noitatarinoita  Viktor1993  Jäähyväiset rakkaimmalle  Puntari / Journalist Metsolat   1992  Päin perhettä  Jääkaappimies1991  Autovaras  Reima 'Nika' Nikkanen Pakanamaan kartta  TV2:n uusi vaksi

 Elokuva Vuosi Elokuva Rooli 2022 Punttikomedia  Tuomari 2021 Punainen kohina  Miettunen 2018  Juice  Marjan Isä 2014 Päin seinää  Ukko baarissa 2010 Täällä Pohjantähden alla II  Huutaja oikeudessa 2005  Piilopaikka kahdelle  Ovaskainen 2001  Young Love Voimistelunopettaja 1989 Antin joulu  Alpertti 1985   Tuntematon sotilas  Korpraali 1982  Kolmetoista mehiläistä  Poika

 Muuta 

 2023, Lempo (videopeli) - ääni

.

 Lähteet 

Aiheesta muualla

 Ola Tuomisen näytelmiä – ilona.tinfo.fi

Luokka:Suomalaiset näyttelijät
Luokka:Vuonna 1958 syntyneet
Luokka:Elävät henkilöt